SUR L'HISTOIRE DU XIII: SIÈCLE. 39 
secreit conseil ; et soiiés, pour nostre honneur et pour le vostre, songneus et diligent en 
le poursuite de vos besoignes. Encore volons-nous que vous sachiés ke, par le faute dou 
paiement dou roy d'Engleterre, ensi que vous poreis monstrer à ses gens, il nous a con- 
venut à Yppre et à Douway faire paiement à diverse manière de gent, là à nous estièmes 
obligié, et plus teneuement en iestes pourveu de monnoie. 
Chier fil, nous vous faisons savoir ke, sour le point ke ches lettres furent faites et li 
messages se devoit mettre en chemin, le semmedi devant le Magdeleine, nous recheumes 
vos lettres à Gand, par lesquèles vous nous aveis fail savoir comment dou pape vous aveis 
estei requis el priesset à che ke vous mesissiés nos besoignes en se main, et comment, 
oïe se requeste et entendues ses paroles, à le fie dures, à le fie moles, et eut conseil sour 
che avoech les gens le roy d'Engleterre, et délibération entre vos et vo conseil, et rewar- 
dées d’une part les raisons ki vous mouvoient à che non faire, et del autre part les causes 
ki mouvoient et devoient mouvoir, selonc l’estat dou tans et des besoignes ki ore sont, 
en le fin vous iestes enclinei, pour le plus seure partie, à se volentei, et vous iestes mis en 
lui de toutes nos besoignes, sauve nostre honneur et nostre estat, et sauves les allianches 
faites entre nous et le roy d’Engleterre; et de che a li pape fait faire un publike instru- 
ment. Laquel chose, puis ke ensi faire l’a convenut, nous acceptons, pour pis eskiuwer, 
meesment pour che ke nous avons aussi entendut ke les besoignes dou roy de France et 
d'Engleterre sont en se main pour tout acorder; car, ensi ke nos besoignes sont et vont 
aujourd'huy, nous n’arièmes pooir de vivre ne de durer. Si vous mandons, chier fil, ke 
vous, pour nostre estat et nostre honneur sauver et maintenir, et le vostre aussi, penseis, 
songniés et procurés, de nuit et de jour, par qoi ceste besoigne ait bonne fin, ke Dius par 
se gracie nous otroie. Nous vous envoions les 11 procurations saielées, et le lettre close 
au pape, ensi ke vous les mandastes, sans riens avoir mis, ne ostei. Îlem, chier fil, 
dou mariage de nostre fille au fil le roy d’Engleterre songniés et travilliés à vo pooir à 
che kil soit sauviés, ensi k’il est ordenei et formei entre nous et le roy d'Engleterre; car, 
se autrement il en avenist, vous poeis veoir et savoir ke nous pierderièmes cc" libvres 
de tournois ke nous devièmes donner avoech no fille, lesquels li dis rois nous a pardon- 
neis et quiteis ‘. Item, aïïés remembrance des usures empétrer dou pape, ke li Crespinois 
d'Arras vorroient avoir de nous, se nous reslièmes en no estat, asquèles nous soumes 
si fort obligié ke vous saveis, par qoi li pappe les nous relaist; et soient lidit Crespinois 
contemps de leur costeit à venir à boin conte de che K'il ont eut dou no, et ke nous leur 
devons; car, selonc che ke nos avons despendu en ceste guerre, nous n’arièmes pooir de 
ches usures payer; et, si comme vos saveis, nous ne les devons mie payer de raison. 
Item, chier fil, penseis se nous sommes de notre yretage restayli, si ke nos seroms, 
se Diu plest, par qoi li pape nos pourvoie, là nos trairièmes se li rois nous faisoit tort : 
par qoi matère de descorde et de riote soit ostée entre nous et lui. Item, ke li rois ne 
nous ait pooir de destraindre à che ke toutes monoies ne puissent courre en no üere: 
‘ C'était la dot que le comte de Flandre s'était engagé à donner à sa fille par le traité secret de 
Lierre. 
